b'\n_START_ARTICLE_\nEnnio De Concini\n_START_PARAGRAPH_\nEnnio De Concini (9. joulukuuta 1923 Rooma \xe2\x80\x93 17. marraskuuta 2008 Rooma) oli italialainen elokuva- ja televisiok\xc3\xa4sikirjoittaja._NEWLINE_Toimittajana ty\xc3\xb6skennelleen De Concinin elokuvaura alkoi Vittorio De Sican apuohjaajana elokuvassa Sciusci\xc3\xa0 \xe2\x80\x93 viattomat (1946). H\xc3\xa4n laati k\xc3\xa4sikirjoituksia lukuisiin eri lajityyppej\xc3\xa4 edustaviin viihde-elokuviin, mutta ty\xc3\xb6skenteli usein my\xc3\xb6s vakavasti otettavien ohjaajien kanssa. De Concinin suurin menestys oli Pietro Germin ohjaama Avioero italialaiseen tapaan (Divorzio all\xe2\x80\x99italiana, 1961), josta h\xc3\xa4n sai nastro d\xe2\x80\x99argenton ja Oscarin parhaasta k\xc3\xa4sikirjoituksesta. 1980-luvulta l\xc3\xa4htien De Concini ty\xc3\xb6skenteli etup\xc3\xa4\xc3\xa4ss\xc3\xa4 televisiossa.'